જાણીને નવાઈ લાગશે પરંતુ રિલાયન્સ દ્વારા શરુ કરવામાં આવેલી Jio મોબાઈલ સર્વિસથી પણ સરકારને ખૂબ લાભ મળ્યો છે. ઈન્ટરનેટ હવે અત્યંત સસ્તું થયું છે અને નાનામાં નાના વ્યક્તિ સુધી તે પહોંચી ગયું છે. મોટી સંખ્યામાં બલ્કે વિશાળ સંખ્યામાં ઈન્ટરનેટ સાથે લોકો જોડાવાથી સરકારના ડિજીટલ ઈકોનોમી બનાવવાના સ્વપ્નને જબરદસ્ત બળ મળ્યું છે. 2017માં અચાનક જ કરોડો લોકો મોબાઈલથી જોડાયા છે અને તેને લીધે લોકો સરકારની વિવિધ સેવાઓ ઓનલાઈન મેળવતા થયા છે. આ ઉપરાંત મોદી સરકાર દ્વારા લોન્ચ કરવામાં આવેલી BHIM એપનું પ્રદાન પણ નીતીનીર્ધારણમાં નાનુસુનું નથી.